“પણ છ મહિના માટે મને રેસ્ટોરાં ખોલવું નહીં પોસાય…” મમ્મી કોમેન્ટ પાસ કરતી. ફરી ખડખડાટ હાસ્ય. મારા માટે આ એક શોક જેવું હતું કે મારી મમ્મી કોમેન્ટ પાસ કરતી થઈ ગઈ ? મને મારા પર અને પપ્પા પર દિવસે દિવસે ગુસ્સો ચડતો જાય છે. એક બહારની વ્યક્તિ આવીને મમ્મીને જળમૂળથી બદલાવી શકે છે, હસાવી શકે છે અને વર્ષોથી અને સાથે રહેતાં હોવા છતાં કશું જ નહોતું કરી શક્યાં. મને યાદ છે મમ્મી-પપ્પાના કંકાસથી કંટાળીને એક દિવસ મેં મમ્મીને કહેલું.